Saiani

Saiani De Cercopibus atque Cyclopibus, p. 7; Commentationes Societatis Regiae Scientiarum Gottingensis, vol. XII-XIII, p. 78; Commentationes Societatis Regiae Scientiarum Gottingensis, vol. XIV, p. 7 (Russice Саяны, tr. Sajany) seu montes SaianensesIoannis Georgii Gmelin Flora Sibirica sive historia plantarum Sibiriae, vol. I, p. 241  est nomen regionis montanae, in parte media montium Siberiae Meridionalis sitae. Saiani divisi sunt in Saianes Occidentales (in Chakassia, parte meridionali territorii Crasnoiarensis et parte septentrionali Tuvae), et Saianes Orientales (in meridie territorii Crasnoiarensis, regione Ircutensi, parte occidentali Buriatiae et parte septentrio-orientаli Tuvae), 

Saianes Occidentales
Saianes Occidentales a montibus Altaicis incipiunt. Circa 650 chm longitudo systematis Saianum Occidemtalium est. Iugum eorum altissimum est Iugum divortii aquarum Saianense, ubi et mons Saianum Occidentalium altissimus Kyzyl-Taiga (Saltus Ruber, 3121 m altitudinis) situs est.

Saianes Orientales
Saianes Orientales circa 1000 chm longitudinem a Ienisea ad Baicalem habent. Pars eorum borealis et occidentalis a iugis composita, quae saepe Albimontia (Russice Belogor'ia) appellantur, composita est. Albimontium Canense et Albimontium Manense sunt ibi iuga maxima. Cacumen GrandiosumVel "Cacumen Stupefaciens", Russice Пик Грандиозный. altitudinis 2982 m est mons Saianum Orientalium altissimus. 

Pars Saianum Orientalium australis et orientalis altissima in systemate Saianorum omnium est. Ibi iuga altissima Saianes Maiores, Alpes Tunkinenses, Alpes KitoiensesКитойские гольцы, adiectivum videas in binomine., iugum KropotkiniiNomine Petri Kropotkin nuncupatur., iugum Munku-Sardyk, in quo et mons eiusdem nominis Saianorum omnium altissimus (3491 m) situs est.

Flumina

Biriussa et Tschona et Occa et Ienisea Maior fluvii in Saianis incipiunt. Ircutus flumen per Saianes prope Munlu Sardyk transit. Can in Albimontio Canensi oritur et Mana per Alibontium Manense transit.


Notae

Fontes
 Pagina de Saianis Encyclopaediae Sovieticae Magnae editionis tertiae 
 Pagina de Saiano Occidentali Encyclopaediae Sovieticae Magnae editionis tertiae 
 Pagina de Saiano Orientali Encyclopaediae Sovieticae Magnae editionis tertiae 

Nexus externi

Categoria:Montes Russiae
Categoria:Buriatia
Categoria:Chakassia
Categoria:Regio Ircutensis
Categoria:Territorium Crasnoiarense